11/03/2010 | Administración LocalMunicipal
Brión
Edicto relativo ás bases reguladoras da convocatoria de subvencións nominativas 2010.

EDICTO Mediante Decreto de Alcaldía de dous de marzo aprobánse as Bases reguladoras da convocatoria de subvencións nominativas 2010, que se fan públicas de conformidade co artigo 9 da Lei 38/2003, do 17 de novembro, Xeral de Subvencións, para xeral coñecemento Estas bases teñen por obxecto establece-los criterios e o procedemento para concede-las subvencións nominativas municipais, para a prestación de servicios e a realización de actividades que complementen ou suplan ás atribuídas á competencia municipal; ou que, en xeral contribúan ó fomento dos intereses xerais ou sectoriais dos veciños do Municipio. Os fins indicados anteriormente efectuaranse de conformidade coa normativa aplicable especialmente prevista nos artigos: 25 da Lei 7/1985, de 2 de abril, reguladora das bases do réxime local; 294 da lei 5/1997, do 22 de xullo, de administración local; 40.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais; e 23 e seguintes do Regulamento de servicios das corporacións locais; Lei 38/2003, do 17 de novembro, xeral de subvencións; Real Decreto 2225/1993, do 17 de decembro, en canto non se opoña a ésta última; Real Decreto 887/2006, de 21 de xullo polo que se aproba o regulamento da Lei 38/2003; Lei 9/2007, do 13 de xuño, de subvencións de Galicia e o Decreto 11/2009, de 8 de xaneiro que aproba o Regulamento da Lei 9/2007.1.- Obxecto da subvención: A presente convocatoria ten por obxecto o establecemento de axudas económicas para as seguintes actividades: -Promoción de actividades culturais ou de esparcimento ( actividade xeral da entidade ) O período que se terá en conta para a realización das actividades será dende o 1 de xaneiro ata o 30 de novembro de 2010. -Promoción de actividades deportivas ( participación en competicións, torneos ou ligas oficiais de futbol ). O período que se terá en conta para a realización das actividades será dende o 1 de agosto de 2009 ata o 31 de xullo de 2010. O tipo de gastos financiados serán estrictamente gastos correntes nos que incurran os beneficiarios para o desenrolo das súas actividades. O financiamento desta convocatoria de subvencións efectuaráse con cargo ás seguintes partidas do orzamento municipal para o exercicio 2010: 1º Con cargo á partida 2010/334.489,00, que contan cun crédito global de 7.900 €, abonaranse as seguintes subvencións nominativas: 2º Con cargo á partida 2010/341.489.00, que contan cun crédito global de 17.800,00 €, abonaranse as seguintes subvencións: Os entes subvencionados deberán cumprir en todo caso os seguintes requisitos: - Carecer de fins de lucro. - Desenvolve-las súas actividades no termo municipal de Brión. - Non ter pendente de xustificar ningunha subvención concedida polo Concello de Brión. - Estar ó corrente das obrigas tributarias e coas Seguridade Social. - Así como non estar incursas en ningunha causa de incompatibilidade ou prohibición das mencionadas no artigo 13 da Lei 38/2003 do 17 de novembro, Xeral de Subvencións ( LXS ) 4.-Documentación: Os solicitantes deberán presentar a seguinte documentación: a) Solicitude debidamente cumprimentada no modelo oficial que se facilitará nas Oficinas Xerais do Concello no que conste a contía da subvención que se solicita: b) Fotocopia compulsada do NIF do asinante da solicitude. c) Fotocopia compulsada da tarxeta do Código de Identificación Fiscal da entidade e dos estatutos da entidade para o caso das asociacións e demáis persoas xurídicas d) Programa ou memoria detallada das actividades que se pretenden realizar e para as que se solicita a subvención (actividades, lugar e data de realización, fins e obxetivos). e) Orzamento detallado dos gastos ocasionados polas actividades para as que se solicita a subvención e dos ingresos previstos para a súa financiación. f) Declaración xurada das subvencións solicitadas e/ou concedidas procedentes de calquera administración ou ente público o privado para a mesma actividade, e obligándose a comunicar aquelas concedidas con data posterior á presentación da solicitude. g) Certificado do acordo da xunta directiva aceptando asina-lo Convenio e facultando ó Presidente da entidade para asina-lo mesmo. h) Certificación dos datos bancarios do solicitante. i ) Declaración xurada de que se atopan ó corrente nas súas obrigas fiscais en xeral, e en concreto, co Concello de Brión, e coa Seguridade Social. k) Autorización para que o Concello poida obter as certificacións da Axencia Estatal da Administración Tributaria, e da Tesourería da Seguridade Social nas que se acredite que a entidade está ó corrente nas súas obrigas tributarias e coa Seguridade Social; no caso de non dar esta autorización, a entidade deberá presentar os cetificados acreditativos xunto coa solicitude e posteriormente coa documentación xustificativa para o cobro. l) Declaración do representante da entidade de non estar incurso en ningunha causa de incompatibilidade ou prohibición das mencionadas no artigo 13 da Lei 38/2003 do 17 de novembro, Xeral de Subvencións. m) Certificados da Axencia Estatal da administración Tributaria, da Dirección Xeral de Tributos e da Seguridade Social. En caso de que os documentos esixidos noa apartados b), c) e h) xa estiveran en poder de cualquer órgano do Concello de Brión, os solicitantes poderán acollerse ó establecido no parágrafo f) do artígo 35 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, sempre que se faga constar a data e o órgano ou dependencia en que foron presentados ou, no seu caso, emitidos, sempre e cando non transcurriran máis de cinco anos dende o remate do procedemento ó que correspondan. Si se apreciasen defectos de forma ou documentación incompleta, requerirase a corrección ou rectificación no prazo de dez días, arquivándose o expediente sin máis trámite de non efectuarse éstas.5.- Plazo de solicitudes: O plazo de presentación de solicitudes é de 30 días naturais, contados a partir do día seguinte á publicación das presentes Bases no Boletín Oficial da Provincia. As solicitudes de subvención xunto ca documentación sinalada no apartado anterior deberán presentarse no Rexistro Xeral do Concello. Si con posterioridade á finalización do plazo de presentación de solicitudes teña que ser plantexado algún cambio nos conceptos do orzamento, éste deberá ser comunicado e autorizado polo Concello antes da finalización do plazo de xustificación.6.-Asinamento dos Convenios de Colaboración: Posteriormente á finalización do plazo de presentación de solicitudes, e previo Informe da Intervención municipal, Alcaldía procederá a asina-lo Convenio de Colaboración con cada unha das entidades subvencionadas. O importe da subvención en ningún caso poderá ser de tal contía que, en concorrencia con subvencións ou axudas doutros organismos públicos ou privados, supere o custo total da actividade a desenvolver pola entidade beneficiaria.7.- Obrigas dos beneficiarios: As entidades subvencionadas terán que: - Realiza-las actividades que fundamentaron a concesión da subvención e acreditar a súa realización. - Xustifica-lo cumprimento dos requisitos, así como a realización da actividade e o cumprimento da finalidade que determinen a concesión da subvención. - Destina-la subvención exclusivamente ós fins para os que foi concedida, quedando expresamente prohibida calquera alteración do destino non autorizada polo Concello. - O sometimento ás actuacións de comprobación do Concello da efectiva realización das actividades para as que se concede a subvención. - Comunicar ó órgano concedente a obtención doutras subvencións ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade a xustificación da aplicación dada os fondos percibidos. - Facilitar canta información sexa requerida polo Concello, polo Tribunal de Contas ou a Intervención municipal. - Conserva-los documentos xustificativos da aplicación dos fondos recibidos. - Sinalar en todo tipo de publicidade que a actividade subvencionada conta co financiamento do Concello de Brión. - Cumprir con calquera outra obriga reflexada no artigo 14 da LXS. O incumprimento dalgunha destas obrigas poderase resolver coa suspensión do pago da subvención ou co seu reintegro. A documentación necesaria para xustificar a subvención será a seguinte: 1. Declaración ou certificación que acredite o cumprimento da finalidade da subvención mediante a realización das actividades para as que foi concedida.2. Relación detallada das subvencións ou axudas obtidas doutras administracións públicas ou entidades privadas para o mesmo obxeto, ou pola contra, declaración de non ter outras subvencións ou axudas para o mesmo obxeto.3.- A xustificación dos gastos realizarase ca seguinte documentación: a) As subvencións que teñan por finalidade a realización de actividades que xeren gastos de persoal, xustificaranse mediante facturas ou nóminas orixinais, ou as súas fotocopias debidamente compulsadas, e os correspondentes tcs. Así mesmo, deberanse achegar as fotocopias dos NIF pertencentes ás persoas que imparten cursos, clases, conferencias, etc., así como árbitros, monitores, adestradores, etc. b) Os restantes gastos relacionados coa realización de actividades xustificaranse coas correspondentes facturas, ou as súas fotocopias debidamente compulsadas, que cumpran os requisitos do Real Decreto 1496/2003, de 28 de novembro, polo que se regulan as obrigas de facturación, modificado por RD 87/2005, de 31 de xaneiro. Naqueles supostos en que a naturaleza da actividade subvencionada e os gastos correntes que xeneren o fagan aconsellable, poderáse admitir, de xeito excepcional, como xustificante calquera outro documento admitido en dereito ( certificado, … ) que acredite a realización da actividade obxecto da subvención e a aplicación dos fondos recibidos. As entidades deberán presentar xustificantes pola totalidade dos gastos efectuados para cada unha das actividades subvencionadas. De non ser así, o Concello modificará as contías en proporción ao efectivamente xustificado. Todos estes documentos xustificativos deberán axustarse ós conceptos incluídos no orzamento incialmente presentado, xunto ca solicitude. Unha vez realizada a actividade subvencionada, os beneficiarios disporán de dous meses para a presentación da documentación xustificativa no rexistro de entrada do concello, sen exceder en todo caso o 03 de decembro de 2010, aínda que se vexa reducido o prazo anteriormente citado. De non presenta-la xustificación dentro do prazo establecido, entenderase que desiste da súa petición. Tanto o prazo de presentación de solicitudes como o de xustificación entenderanse sen prexuízo do prazo de 10 días que se concederá para completar documentación, correxir defectos ou rectificar datos. Se non se presentase a xustificación dentro do prazo sinalado, iniciarase por resolución da Alcaldía, o expediente de anulación do correspondente compromiso, ou de reintegro das cantidades percibidas e non xustificadas.10.-Pagamento das subvencións: Cumpridadas as citadas esixencias de xustificación documental, remitiránse os expedientes á Intervención muncipal para as comprobacións que proceda facer e posterior tramitación para a súa aprobación e pago. No caso de que a documentación xustificativa fose incorrecta o insuficiente, darase un prazo de dez días para a súa corrección. A aprobación da xustificación presentada polos beneficiarios e a ordenación do pago da subvención corresponderá o Alcalde-Presidente, previo informe de Intervención. Non obstante, o Alcalde poderá conceder un anticipo da subvención de ata un 50% da contía concedida, e unha vez que sexan xustificados os gastos subvencionados procederase, previo informe da intervención, a abonar o 50% restante. O importe da subvención reducirase proporcionalmente ós gastos non xustificados correctamente. O pago da subvención efectuarase mediante ingreso na conta sinalada pola entidade.11.- Reintegros: Procederá o reintegro do total ou parte das cantidades percibidas dende o momento do pago da subvención, nos casos previstos nos artigos 36 e 37 da lei 38/2003, xeral de subvencións.12.- Uso e aplicación dos médios telemáticos: Conforme o sinalado no artigo 14.2 da Lei 9/2007, de 13 de xuño, de subvencións de Galicia, publicaránse na páxina web www.concellodebrion.org, as bases e os modelos de solicitude e xustificación que deberán ser empregados polos beneficiarios das subvencións obxeto desta convocatoria.13.-Responsabilidade e Réxime sancionador: Os beneficiarios das subvencións quedarán sometidos ás responsabilidades e réxime sancionador establecido nos capítulos I e II do título IV da Lei 38/2003, de 17 de novembro, xeral de subvencións, e no artigo 40 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e demais normas concordantes. Para o non previsto nesta convocatoria será de aplicación o disposto na Lei 38/2003, de 17 de novembro, xeral de subvencións, no Real Decreto 887/2006, de 21 de xullo polo que se aproba o regulamento da Lei 38/2003 na, a Lei 9/2007, do 13 de xuño, de subvencións de Galicia e Decreto 11/2009, de 8 de xaneiro que aproba o Regulamento da Lei 9/2007 e na base para a execución do orzamento xeral do Concello de Brión correspondente ó exercicio 2010. Brión, a 3 de marzo de 2010. O ALCALDE Ado.: Jacinto Luis Joaquin Arzamendi Orenes